Diari Oficial de la Generalitat Valenciana


Sumari del DOGV 3741, del 03-05-2000 (2000/2839)

Resolució del recurs d'alçada número R-422/1999. Notificació.
-------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2839


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució del recurs d'alçada número R-422/1999. Notificació. [2000/S2839]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor José Vicente Soriano Soriano, c/ Campos Crespo, 10-4r-A (46463 València) la Resolució del recurs d'alçada amb el número de referència interna R.422/1999.
  
«Resolució
  
Examinat el recurs d'alçada formulat pel senyor José Vicente Soriano Soriano contra la resolució del Servei Territorial d'Arquitectura i Habitatge de València en l'expedient instruït per a la concessió de subvencions de la Generalitat Valenciana per l'adquisició d'un habitatge de protecció oficial acollida a l'expedient de construcció número 46/1G/0052/1996/250.
  
Antecedents de fet
  
Primer. El senyor José Vicente Soriano Soriano, adquirent d'un habitatge de protecció oficial de règim general per mitjà de contracte de compravenda de data 21 de febrer de 1997, presentà en el Servei Territorial d'Arquitectura i Habitatge de València el dia 29 d'abril de 1997 sol·licitud de visat i d'ajudes econòmiques directes per a l'adquisició de l'habitatge de protecció oficial.
  
Segon. A la vista de la documentació aportada, el cap del Servei Territorial en data 3 de juny de 1997 dicta resolució de visat i subsidiació del tipus d'interés del préstec qualificat, en virtut de la qual concedeix a la part sol·licitant un tipus d'interés inicial del 7,50%.
  
Tercer. En data 15 de gener de 1999, la part interessada formalitza sol·licitud de concessió de subvencions de la Generalitat Valenciana.
  
Quart. A la vista de l'expedient, i en virtut del que disposa l'article 9.1.b del Decret 113/1996, de 5 de juny, del Govern Valencià, el cap del Servei Territorial en data 19 de juliol de 1999 dicta resolució denegatòria del reconeixement del compliment dels requisits per a la percepció de subvencions de la Generalitat Valenciana, en quedar acreditat que els ingressos familiars ponderats de la part sol·licitant excedeixen de 3,5 vegades el salari mínim interprofessional.
  
Cinqué. Contra l'esmentada resolució interposa recurs d'alçada dins del termini i en la forma escaient el senyor José Vicente Soriano Soriano, amb les al·legacions que consten en aquest, i que es donen per reproduïdes per tal de ser breus.
  
Fonaments de dret
  
I. Aquesta Direcció General és competent per a la resolució d'aquest recurs d'alçada, tant pel que disposen l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (RJAP i PAC), com pel que estableix el Decret 85/1999, de 30 de juliol, del Govern Valencià (DOGV. núm. 3.551, de 2 d'agost).
  
II. El que estableixen els articles 107, 110, 114 i 115 de la Llei 30/1992, de 26 de novembre, de Llei de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs d'alçada.
  
III. Segons estableix l'article 9.1.b, del Decret 113/1996, de 5 de juny, del Govern Valencià, és requisit per a accedir a les ajudes econòmiques directes en el supòsit d'actuacions de règim general, que els ingressos familiars ponderats no excedisquen de 3.5 vegades el salari mínim interprofessional.
  
IV. Segons disposa l'article 9.3 del Decret 113/1996, de 5 de juny, del Govern Valencià, paràgraf segon, és requisit per a procedir a la resolució de concessió de subvencions que, en aqueix moment, s'acredite el manteniment de les condicions exigibles respecte al nivell d'ingressos. En virtut del que s'ha exposat, en el moment de la sol·licitud de les subvencions s'ha de comprovar si es continuen mantenint les condicions d'ingressos que es tenien en el moment de sol·licitud de visat i finançament qualificat, i, en cas de no mantenir els ingressos necessaris per a la concessió de les subvencions, aquestes han de ser denegades.
  
V. D'acord amb el que estableix l'article 9.3 de l'esmentat Decret 113/1996, es procedeix al còmput dels ingressos familiars ponderats en la data de sol·licitud de les subvencions (15 de gener de 1999), ingressos que són els corresponents a l'exercici 1997, per ser aquest el període impositiu amb termini de presentació vençut immediatament anterior al moment de les sol·licituds de les subvencions (article 11.1 de l'esmentat Decret 113/1996), i d'aquest còmput resulta que els ingressos familiars ponderats, computant la minusvalidesa del recurrent, efectivament ascendeixen a 4.42 vegades el salari mínim interprofessional, per la qual cosa s'incompleix el requisit de no excedir els ingressos familiars ponderats de 3.5 vegades el salari mínim interprofessional.
  
El recurrent al·lega que els membres de la unitat familiar són dos, ja que assegura estar casat; no obstant això, no aporta acreditació d'aquesta al·legació, i, a més, en la declaració de l'impost sobre la renda de les persones físiques de l'exercici 1997 no consta que estiga casat.
  
D'acord amb tot el que s'ha exposat i no havent-se aportat per la part recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs d'alçada formulat pel senyor José Vicente Soriano Soriano contra la resolució del Servei Territorial d'Arquitectura i Habitatge de València, de data 19 de juliol de 1999, que queda confirmada.
  
Contra aquesta resolució que posa fi a la via administrativa, es podrà interposar recurs Contenciós Administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la seua notificació, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.
  
València, 18 de novembre de 1999.- El director general d'Arquitectura i Habitatge: José María García Zarco.»